Lav et referat af nedenstående tekst:

Tekst:
Natten har ikke været ekstraordinær travl ved Nordjyllands Politi. Alligevel er der som vanligt i weekenden lidt at berette om. Det fortæller vagtchefen ved Nordjyllands Politi, Karsten Højrup Kristensen. I Hjørring var en 7-8 personer involveret i et slagsmål foran Bjesken i Hjørring. Men da politiet ankom til stedet, hvor en person var blevet slået i hovedet, var de andre aktuelle personer forsvundet. Den tilskadekomne ville ikke til lægen - og ville i øvrigt heller ikke anmelde slagsmålet. Tidligere på natten - ja faktisk om aftenen i Aalestrup - var den også helt gal. På værthuset My Way Pub var en 29-årig mand fra Randers blevet godt lakket til, og ville ikke rette sig efter personalet. Derfor blev politiet tilkaldt. - De blev overfuset med ukvemsord foran resten af gæsterne. Så manden blev anholdt og der bliver lavet en sag på det, fortæller vagtchefen. Han bliver sigtet for fornærmelig tale mod tjenestemand, som er straffelovens paragraf 121.

Referat:
Fulderikkerne har holdt politiet beskæftiget i nat - men heldigvis med småting.